
Selam alejkum! Upoznala sam muslimana koji klanja svih pet vakata namaza, slažemo se i imamo isto mišljenje, ali problem je što smo postali intimni i kajemo se oboje zbog toga i želimo stupiti u ***[brak](https://pitajucene.com/search/Brak/questions/ "Pretraži pitanja o braku")***. Hoće li nam Allah, dž. š., oprostiti? Jako mi je teško što mi majka govori da će se on samo igrati sa mnom i da je čak usnila da je on izgrebao moja leđa i da sam imala jake posljedice zbog veze s njim, i govori mi da ću, ako se udam za njega, patiti. Bojim se da je u pravu i molim vas da mi uputite savjet.


* 
* 
* 
* 
* 
* 
* 

 
Upoznala sam muslimana koji klanja, postali smo intimni a želimo u brak stupiti?

Ve alejkumusselam! Nema sumnje da je blud ogavno i razvratno djelo, veliki grijeh koji vodi nesreći na oba svijeta i zbog toga ga je Allah Uzvišeni zabranio kao i sve ono od što njemu vodi kad je rekao: ”I ne približavajte se bludu”. Na vama je da se pod hitno pokajete Allahu za učinjeno, da odmah u ***[brak](https://pitajucene.com/search/Brak/questions/ "Pretraži pitanja o braku")*** stupite ili svaki kontakt prekinete jer ćete samo još više da u grijesima tonete. Allah će oprostiti onima koji se pokaju a ne onima koji u grijehu ustrajavaju pa se lažno oprostu nadaju zato se pokajte dok vremena i priliku imate. Majka ima iskustva, a ne instikt i moguće je da je u pravu ili ne (kad je u pitanju savjet da se za njega ne udajete) ali nakon što ste uradili to što jeste onda vam je brak, i to odmah, najbolje rješenje pa ako on to odbije onda je znak da se želi igrati. Klanjajte istiharu, pokajte se Allahu pa se ili čim prije za njega udajte ili svaki kontakt prekinite pa će Allah dati neki izlaz poslije. Allah najbolje zna!


Na pitanje odgovorio: prof. ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***  

Preuzeto sa stranice: <http://www.n-um.com>


